Lios

link=//upload.wikimedia.org/wikipedia/commons/thumb/4/44/Grainan_of_aileach.jpg/220px-Grainan_of_aileach.jpg|mion|
Is éard is lios ann ná lonnaíocht chiorclach dhaingnithe a tógadh den chuid is mó le linn na Cré-Umhaoise suas go dtí timpeall na bliana 1000. Faightear iad i dTuaisceart na hEorpa, go háirithe in Éirinn, i nDeisceart na Breataine Bige, agus i gCorn na Breataine. Tá liosanna de mhéideanna difriúla ann, agus rinneadh iad as clocha nó as cré. De ghnáth, thógadh rampar ciorclach (an ráth — is é an lios an spás sa lár) chomh maith le pailis adhmaid, timpeall lios cré. Go ginearálta, bheadh foirgneamh amháin ar a laghad laistigh den lios.

De réir an bhéaloidis in Éirinn, tá ceangal idir liosanna agus na daoine maithe — uaireanta tugtar “sidh-lios” orthu,Féach Foclóir an Duinnínigh. nó “fairy fort” i mBéarla.

 In Éirinn 
Tá níos mó ná 40,000 suíomh in Éirinn atá aitheanta mar liosanna, agus creidtear go raibh ar a laghad 50,000 lios ar an oileán.New History, 550 Tá siad an-choitianta ar fud na tíre, le meándlús thart ar lios amháin laistigh de gach limistéar 2 km2. Is dócha go raibh go leor acu scriosta mar gheall ar an bhfeirmeoireacht agus ar an uirbiú. Mar sin féin, tagtar ar liosanna fiú sa lá atá inniu ann a bhuí le  léarscáileanna de chuid Shuirbhéireacht Ordanáis na hÉireann, aerghrianghrafadóireacht, agus obair seandálaíochta a bhaineann le tógáil bóithre.
link=//upload.wikimedia.org/wikipedia/commons/thumb/e/ec/InishmaanRingfort2.jpg/220px-InishmaanRingfort2.jpg|mion| Lios in Inis Meáin

 Liosanna suntasacha in Éirinn 

 Cathair Chomáin
 Cathair Chonaill
 Cathair Conraoi
 Cathair Dónall
 Dún Aonghasa
 Dún Dúchathair
 Grianán Ailigh
 Leaca na Buaile
 Lios na gCead
 An Múchán
 Cill Santail
 An Stéig

Uaireanta tugtar lios ar shuíomhanna ríoga na hÉireann freisin, cé nach raibh ach ról searmanais acu, de réir cosúlachta:

 Cnoc Uisnigh
 Ráth Cruachan
 Dún Ailinne
 Eamhain Mhacha
 Teamhair
 Tlachta
 Tulaigh Óg

 Féach freisin 
 Dún cnoic

 Tagairtí 

Catagóir:Seandálaíocht na hÉireann
Catagóir:Stair na hÉireann
Catagóir:An Iarannaois